Porsche 911

**Porsche 911** (produsert siden 1964) er en sportsbil fra den tyske produsenten Porsche. 

911 har alltid vært produsert ved hovedkvarteret til Porsche i Zuffenhausen utenfor Stuttgart. Ifølge fabrikken, har de per mai 2023 solgt 1,2 millioner 911, hvorav 40 000 i 2022 og 56 000 i 2023.

Porsche 911 (Type 901) ble lansert på den internasjonale bilmessen i Frankfurt am Main den 12. september 1963.
 
Den ble designet av Ferdinand Porsches sønn Ferdinand Alexander Porsche (1935–2012).

## Luftavkjølt
### Klassisk 911 (1964–1974;  eks.)
Første 911 var  en 2+2 seter coupe med 2-liters (1991 cm³) luftavkjølt 6-sylindret boksermotor på 130 hk, montert bak bakakslingen (hekkmotor). En enklere Porsche 912 ble laget 1965 til 1969, først med den 4-sylindrete motoren til Porsche 356 som gikk ut av produksjon i 1965.

I 1966 kom **911 S** (*Sport*) med hele 160 hk. Den ble etterfulgt av den enklere **911 T** (*Touring*) med 110 hk og **911 L** ("L" for *luksus*) med 130 hk.  

**911 Targa** med veltebøyle og avtagbart tak kom i 1967. Lettvekteren **911 R** (1967; 20 eks.) med 210 hk satte flere rekorder på Monzabanen. Fra 1969 fikk 911 lengre akselavstand (*Long wheelbase*). **911 E** ("E" for *Einspritzung*; innsprøytningsmotor)med 140 hk erstattet i 1969 911 L. 

Motorutgavene ble raskt utviklet fra 2 liter til 2,2 i 1970 og 2,4 liter i 1974. I 1973 kom **911 Carrera 2.7 RS** med 210 hk ("RS" for *Rennsport*) og **2.8 RSR** med 280 hk (55 eks.; "RSR" for *Rennsport Rennen*).  

Året efter (1974) fikk man **Carrera RS 3.0** med 3-liters motor på bortimot 230 hk, samt **Carrera 3.0 RSR** med 330 hk (52 eks.).   **S/T** (1970–71; 33 eks.) var bygget for løpskjøring.


Stuttgart Jul 2012 20 (Porsche Museum - 1965 Porsche 911 2.0 Coupe).jpg|Porsche 911 2.0 Coupe1965 Porsche Museum 
1968 Rallye Sanremo - Toivonen-Tiukkanen's Porsche 911 T.jpg|Porsche 911 T Henri Toivonen og Martti Tiukkanen på vei mot seier i Rally Sanremo, 1968
Porsche 911 2.7 RS Safari (49352592786).jpg|1973 Porsche 911 2.7 RS (East Africa Safari, 1973)


### G-serien (1974–1988;  eks.)
I 1974 kom det som ble kjent som G-serien. Det betød  overgang til nye støtfangere som tålte en trøkk og kunne passere sikkerhetskravene i USA. Man gikk også over til 2,7-litringen med 150 hk for standard 911.

I 1975 kom **911 Turbo** (Type 930) med 3-liters luftkjølt turboladet motor på 260 hk, fra 1978 økt til 3,3 liter og 300 hk. **Turbo LE** (1989; 50 eks.) hadde 330 hk.

Fra 1976 er 911 ifølge den norske Porsche-klubben helgalvanisert.

En enklere turbofri **Carrera 3.0** kom i 1976 med 200 hk.  I 1977 kom **911SC** med 3 liter men noe færre hk.  **Carrera 3.2** kom i 1984 med godt over 200 hk. **Supersport** var en turbofri Carrera som lignet veldig på en Turbo ("Turbo look").

Av takløse 911 i tillegg til Targa (introdusert i 1965) nevnes **911 Cabriolet** som ble lansert i 1982 og **911 Speedster** som ble lansert i 1989.


L17.19.10 - 76-klassen - 32 - Porsche 911 3,0 RSR - Bent Sørensen - heat 1 - DSC 0358 Balancer (36833659326).jpg|Porsche 911 Carrera 3.0 RSR kjørt av danske Bent Sørensen.
Trondheim - Porsche 01.jpg|Porsche 911 SC


### Type 964 (1988–1994;  eks.)
Den nye 911 fikk nyheter som integrerte støtfangere, blokkeringsfrie bremser, doble kollisjonsputer, servostyring og litt større motor på 3,6 liter og 250 hk. Først ut var Carrera 4, den første 911 med firehjulsdrift. Året efter fikk man Carrera 2 uten firehjulsdrift. Lettere og raskere utgaver var RS, RS Touring og Clubsport, RS America og 964 Cup.  Turboutgaven kom i 1990, dessverre med den gamle 3,3-liters motor på 320 hk.  Den nye modellen **GT2** kom i 1993 med 430 hk 3,6-liter, og var en gatebil basert på GT2 Rallye Super. En ren 964 Speedster kom ikke før i 1994. 


Porsche 911 4.jpg|Porsche 911 Carrera cabriolet (type 964)
1990 Porsche 911 Carrera 4 2.jpg|Porsche 911 Carrera (type 964)


### Type 993 (1994–1998;  eks.)
I 1994 kom en ny utgave med vesentlige forbedringer av hjuloppheng, samt utseendemessige og motormessige forbedringer. 3,6-litersmotoren økte til noe over 270 hk. Seks trinns girkasse ble standard. Med variabelt innsug (VarioRam) økte effekten til over 280 hk. Turbo fikk doble turbo og over 400 hk. Bremsene ble større.


1995 Porsche 911-993 Carrera.jpg|Porsche 911 Carrera cabriolet (type 993).
Porsche 911 (993) Carrera 4S (6889035035).jpg|Porsche 911 Carrera(type 993).


## Vannavkjølt
### Type 996 (1998–2012;  eks.)
Fra 1998 kom 911 med ny 3,4 liters boxermotorer på 300 hk som var vannavkjølt, fra 2002 økt til 3,6 liter og 320 hk.  **GT3** fra 1999 var en nedjustert løpsbil med 360–80 hk; **GT2** var samme men med turbo (462–483 hk). 911 Turbo kom i 2000 med 420 hk og med X50/Turbo S i 2005 med 450 hk.


Porsche 911 Carrera (4640308928).jpg|Porsche 911 Carrera(type 996.1)
Silver Porsche 996 GT3 with black rims at the Nuerburgring (DZ L 770).jpg|Porsche 911 GT3(type 996.2)


### Type 997 (2004–12;  eks.)
911 fikk i 2004 endel  endringer i design og oppbygning. **Carrera** og **Carrera S** hadde henholdsvis 3,6 og 3,8 liters motorer med 325 og 355 hk. Porsche's  nye dobbeltkløtsjete automatkasse (*Porsche Doppelkupplung*, PDK) kunne fås på 911 fra 2008. GT2 fikk 523 hk og ble i 2010 etterfulgt av **GT2 RS** med 620 hk;  **GT3 RS** var en gateutgave av banebilen GT3 RSR bygd i få eksemplarer.


12-08 Trips-Fahrt 40 (cropped).JPG|Porsche 911 Carrera (type 997.1)
Porsche 911 Turbo S IAA.jpg|Porsche 911 Turbo S(type 997.2)


### Type 991 (2012–19;  eks.)
I 2012 kom type 991.1 med ny stivere og lettere plattform. Den kunne fås med 7-trinns manuell eller PDK automatkasse. Med 3,4 liter motor fikk Carrera 355 hk mens  Carrera S fikk 3,8 liter og 406 hk.  Fra 2012 fikk Turbo og Turbo S henholdsvis 520 og 560 hk.  Andre varianter var GT3 RS og GT2 RS med 691 hk.  

I 2016 kom 991.2 med nye motorer på 3 liter med doble turboer som ga 370 hk i grunnmodellen Carrera og 420 hk for Carrera S. Året etter kom Carrera GTS med 450 hk.  Lettvekteren **911 R** (2017, 991 eks.) var en manuelt giret GT3 uten vinge og med GT2 sin 4 liter motor på 500 hk. En annen lettvekter **911 T** (2018) hadde 370 hk. I 2018 utga de **Type 991 Speedster** (502 hk, 4-liter) var en GT3 uten tak og ble laget i 1 948 eksemplarer, til minne om de 70 år siden 1948 da  Porsche 356 ble lansert.


2014 Porsche 991 Targa 4S South Perth, 2014.JPG|Porsche 911 Targa 4S(type 991.1)
15 Porsche 911 Turbo.jpg|Porsche 911 Turbo(type 991.2)


### Type 992 (2019–)
De første i serien (992.1) var Carrera S og 4S. De hadde 3-liter turbomotorer på 450 hk og ny veivaksel i amulinium med asymmetriske ventilløft. Man kunne få ny 8-trinns dobbelt-kløtsjet girkasse mot 7 før. Turbo og Turbo S fra 2020 har økt motorvolum til 3,7 liter og ytelse til 580 og 650 hk.

Utgaven **Dakar** fra 2022 ( eksemplar) hadde høyere bakkeklaring (+8 cm, totalt 19 cm) og terrengdekk.  Motoren er en 3,0-liters boksermotor med biturbo og yter 480 hk. I 2023 utkom den manuelle lettvekts-utgaven **S/T** (Sports Touring) i  eksemplarer for å minnes oppstarten i 1963. Jubileumsutgaven **Turbo 50** ble produsert i  eksemplar og hadde 650 hk. 

Den andre fase (992.2) fra 2025, brakte Carrera GTS T-hybrid, den første 911 hybridbil. Med 3,6 liter og elektrisk turbo yter den 541 hk.  Tredje utgave av "lettvekteren" **911 T** (2025; 1,490 kg) har 6-trinns manuell girkasse og 3-liter med 388 hk.  Ny **Carrera S** (2025) hadde 480 hk. Ny **Turbo S** kom høsten 2025 med 711 hk, som med hybrid drift er 75 kilo tyngre, men enda raskere (2,5 sek til 100).


2020 Porsche 911 Carrera.jpg|Porsche 911 Carrera (992.1)
Porsche 911 992 Dakar (72097).jpg|Porsche 911 Dakar (992.1)
2025 Porsche 992 Turbo S coupes IAA 2025 DSC 1836.jpg | Turbo S (992.2)


## Referanser


## Litteratur
* 
* 

## Eksterne lenker
*